Tarybos reglamentas (EB) Nr. 2184/96
1996 m. spalio 28 d.
dėl ryžių, kurių kilmės šalis yra Egiptas, importo iš Egipto į Bendriją
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
kadangi Bendrija ir Egipto Arabų Respublika sudarė susitarimą pasikeičiant raštais, kuriuo susitarė, kad ryžių (KN kodas 1006), kurių kilmės šalis yra Egiptas, importui iš Egipto taikomi muitai yra apskaičiuojami pagal 1976 m. birželio 21 d. Tarybos reglamento (EEB) Nr. 1418/76 dėl bendro ryžių rinkos organizavimo [1] 12 straipsnį ir sumažinami 25 % šių muitų vertės; taip pat susitarta, kad suteiktai nuolaidai Egiptas nebetaikys eksporto išlyginamojo mokesčio;
kadangi atitinkamai turi būti panaikinamas 1977 m. gegužės 17 d. Tarybos reglamentas (EEB) Nr. 1250/77 dėl ryžių importo iš Egipto Arabų Respublikos [2],
PRIĖMĖ ŠĮ REGLAMENTĄ:
1 straipsnis
Ryžių (KN kodas 1006), kurių kilmės šalis yra Egiptas, importui iš Egipto taikomi muitai yra apskaičiuojami pagal Reglamento (EEB) Nr. 1418/76 12 straipsnį ir sumažinami 25 % šių muitų vertės; importuojamų ryžių kiekis neturi viršyti 32000 metrinių tonų per metus.
2 straipsnis
Susitarimas dėl šio reglamento įgyvendinimo, įskaitant priežiūros priemones, patvirtinamas Reglamento (EEB) Nr. 1418/76 27 straipsnyje nustatyta tvarka.
3 straipsnis
Reglamentas (EEB) Nr. 1250/77 panaikinamas.
4 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1996 m. gegužės 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1996 m. spalio 28 d.